google/wiki40b huggingface dataset:
Halimah Yacob

Bakgrunn

Yacob studerte juss ved University of Singapore og har juridisk mastergrad fra National University of Singapore.

Politisk virke

I 1978 begynte hun å arbeide for National Trades Union Congress. Der ble hun etter hvert visegeneralsekretær.
I 2001 ble hun valgt til parlamentet fra valgkretsen Jurong Group Representation Constituency. Hun tilhørte partiet People’s Action Party. Yacob ble minister i 2011 med ansvar for lokalsamfunnsutvikling, ungdom og idrett. I august 2017 trakk hun seg som parlamentspresident for å stille som kandidat til presidentembetet.

President

I henhold til grunnloven var presidentembetet denne gangen reservert for landets malayiske befolkningsgruppe. Hun var eneste kandidat i valget, da to andre ikke klarte å tilfredsstille kravet om at kandidater med bakgrunn fra næringslivet må ha ledet et selskap med minst 500 millioner singaporske dollar i aksjekapital. Som eneste godkjente kandidat ble Yacob erklært som vinner, uten at det ble avholdt valg.
Yacob ble innsatt i presidentembetet 14. september 2017.

Utmerkelser

I 2016 ble hun utnevnt til juridisk æresdoktor ved National University of Singapore.
Pseudinca

Utseende

Middelsstore (15-30 millimeter), brun-, gul- og svartspraglete gullbasser uten metallisk glans.

Levevis

Artene holder til i tropisk skog.

Utbredelse

Artene er utbredt i Vest- og Sentral-Afrika.
Henrik Bielke Kaas

Henrik Bielke Kaas (født 7. september 1686 på Elingård i Norge, død 1. juli 1773 på Boltinggård) var en dansk general, godseier og ridder av Elefantordenen (1760). Han deltok i en rekke kriger i Europa, bl.a. i seks år i Den spanske arvefølgekrig. Han ble generalmajor i 1735, generalløytnant i 1746 og virkelig general i 1753.
Han var sønn av stiftamtmann Hans Kaas og sønnesønn av oberst Jørgen Kaas. Han var gift først med Anne von der Kuhla (1684–1744) og andre gang med baronesse Regitse Sophie født Güldencrone (1710–1792), enke etter rittmester Christopher Frederik Ahlefeldt. Gjennom ekteskapene ble han eier av godsene Boltinggård og Nordskov, begge på Fyn. Han opprettet stamhuset Kaaseslund (som i det etterfølgende århundret ble innehatt av bl.a. Henrik Jørgen Huitfeldt-Kaas). Som godseier engasjerte han seg for oppussing av kirkene, utvidelse av skolene og opprettet et sykehus.
Årets spisested

Årets spisested er en pris som utdeles til norske spisesteder som utmerker seg med å servere god norsk mat basert på lokale tradisjoner. NRK Reiseradioen promoterer konkurransen. Bak prisen står Norges Bygdekvinnelag, Landbruks- og matdepartementet, Innovasjon Norge, NHO Reiseliv og Norsk Bygdeturisme og gardsmat. Blant tidligere vinnere kan nevnes Byrkjedalstunet.
Ludwig Czech

Liv

Czech hadde i stor grad ansvaret for de tyske sosialdemokratenes arbeid for integrering av den tyske minoriteten i Tsjekkoslovakia. I 1929 ble han tsjekkoslovakisk sosialminister, i 1934 minister for offentlige arbeider og i 1935, etter at hans parti hadde mistet mange velgere, helseminister. Denne ministerposten beholdt han til hans parti gikk ut av regjeringen i 1938. Samme år ble han etterfulgt som partiformann av Wenzel Jaksch.
Etter at Münchenavtalen overførte Sudetenland til Tyskland ble Czech som sosialdemokrat, jøde og motstander av nasjonalsosialismen utsatt for nasjonalsosialistisk forfølgelse. Han ble arrestert og sendt i konsentrasjonsleiren Theresienstadt, hvor han døde i 1942.
Grumman G-44 Widgeon

Konstruksjon  og utvikling

Widgeon ble opprinnelig konstruert for det sivile marked. Det er noe mindre, men ellers lik Grummans tidligere Grumman G-21 Goose, og ble bygget fra 1941 til 1955. Flyet ble brukt under andre verdenskrig som et lite patrulje- og allbrukstransportfly av United States Navy, kystvakten og av Royal Navys Fleet Air Arm.
Den første prototypen fløy i 1940, og det første produserte flyet gikk til United States Navy som et anti-ubåt-fly. Totalt ble det bygget 276 av Grumman-flyet, inkludert 176 som ble bygd for militæret. Under andre verdenskrig tjenestegjorde det i sjøforsvaret, kystvakten, Civil Air Patrol og Army Air Force. I tillegg tjenestegjorde det i den britiske Royal Navy, som gav det navnet Gosling.

Operativ historie

Den 1. august 1942 tok en J4F-1 fra US Coast Guard Patrol Skvadron 212 av fra Houma i Louisiana under sjefflyver Henry Whites kommando. Flyet oppdaget og angrep en tysk ubåt ved kysten av Louisiana og White rapporterte den senket. Senkingen av U-166 ble kreditert White og han ble tildelt Distinguished Flying Cross.
I juni 2001 ble vraket av «U-166» funnet i nærheten av vraket av DS «Robert E. Lee» av et team som lette etter olje, og senkingen av «U-166» ble fastslått til 30. juli (dvs to dager før White tok av fra Houma). Senkingen av u-båten ble da tilskrevet patruljefartøyet «PC-566» som eskorterte «Robert E. Lee». 
Det antas nå at flyet gjorde et mislykket angrep på «U-171», en ubåt av typen IXC, som var identisk med «U-166» som rapporterte at de hadde blitt angrepet av fly på samme tid som White angrep en ubåt. «U-171» hadde ikke blitt skadd av Whites angrep, men ble senket fire måneder senere i Biscayabukta.
Folkerepublikken Kinas liste over nasjonale historiske minnesmerker og kulturgoder

Folkerepublikken Kinas liste over nasjonale historiske minnesmerker og kulturgoder (kinesisk: 全国重点文物保护单位, pinyin: Quánguó zhòngdiǎn wénwù bǎohù dānwèi, = «Nasjonale historiske minnesmerker og kulturgoder under statlig vern») er en liste oppstilt av den kinesiske regjering ved Statsrådet som skal favne verneverdige landets historiske og kulturelle minner.
En første liste med 180 minnesmerker ble oppsatt den 3. april 1961. En komplettering med ytterligere 62 minnesmerker fulgte i 1982. Senere er den blitt utvidet en rekke ganger. Det dreier seg om viktige steder for landets historie, kunst og vitenskap: Bygninger, kulturgods, graver, gammel arkitektur, huleklostre, steininnskrifter og meget annet.
Hajime Moriyasu

Japans herrelandslag

Hajime Moriyasu spilte 35 landskamper for Japans herrelandslag.
BLNO 2002/03

BLNO 2002/03 var det øverste nivået i norsk basketball for menn 2002/03-sesongen. Asker Aliens vant ligaen foran Harstad Vikings og Kongsberg Penguins.
Entheus

Utseende

Middelsstore (vingespenn 35-45 millimeter), kontrastrikt tegnede smygere. Oversiden er mørkbrun til svart med store, hvite, gule eller oransje flekker.

Utbredelse

Artene er vidt utbredt i Mellom- og Sør-Amerika, fra Mexico i nord til Bolivia i sør.
Kommunal vei 1129 (Karmøy)

Kommunal vei 1129 i Karmøy går mellom Hauga og Vikshåland i Karmøy kommune. Veien er 952 meter lang.
Veien har blitt omklassifisert fra Fv845.
Vest-Asia

Vest-Asia (eller Sørvest-Asia) er en region i Asia.
Damlitjernet

Damlitjernet, eller Damlitjennet (offisiell skrivemåte), er et tjern mellom Tronbøl og Skarnes i Sør-Odal. Det ligger på 164 meter over havet, og er for den største delen omgitt av myr. Tjernet har bestander av mort, abbor og gjedde. Damlibekken renner ut i nordenden av tjernet og ned til Glåma.
I tidligere tider antok man slikt nordrennende vann som hellig. Derfor var det vanlig å vanne opp hester i bekken første juledag. Dette skulle gjøre hestene friske og motstandsdyktige. Helt fra Galterud kom det hester.
Det går en fin tursti rundt hele tjernet. Tidligere gikk bygdevegen over Trantåsen nord for tjernet.
Damlitjennet var i tidligere tider vannkilde for Skarnes.
Brukshund

Valg av hund

Alle hunder kan bli brukshunder, uansett rase og blandingsforhold. Mange hunderaser er imidlertid avlet fram med tanke på at hundene skal utføre bestemte oppgaver. Slike raser vil derfor i mange sammenhenger ha bedre forutsetninger til å utføre bestemte oppgaver enn raser som er avlet til andre formål. Støvere (hundegruppe) er i så måte et godt eksempel på hunder som avles fram på grunn av typens svært godt utviklede luktesans. Hundetypen vil derfor kunne bli en utmerket sporhund eller søkshund, siden luktesansen er svært viktig for slike oppgaver. Imidlertid må også hunder som velges til å utføre bestemte oppgaver gjerne også ha en rekke andre egenskaper som passer inn, for eksempel temperament, størrelse, fysikk, trenabilitet osv.
Mange skiller mellom typiske brukshundraser og andre hunderaser. For eksempel blir gjerne visse typer fårehunder og vakt- og vokterhunder som schäferhund, malinois og rottweiler fortrukket som tjenestehunder i politi- og militærsammenheng, mens apporterende hunder som labrador retriever og cocker spaniel foretrekkes i sivil sammenheng, for eksempel som narkotikahund eller førerhund for blinde og svaksynte.
Parasomatidia

Utseende

Parmenini er små, tettbygde, brunlige trebukker.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Arten er endemisk for Ny-Caledonia.
Orkanger

Historie

I 1920 ble Orkedal kommune delt i 3: Orkedalsøra opp til Bårdshaug, Midtbygda og Øverbygda. Etter hvert fikk Midtbygda navnet Orkdal med Fannrem som sentrum, Øverbygda ble til Orkland. 
Det ble mye diskusjon omkring navnbyttet til Orkedalsøren. Forslag som «Orkang», «Thamshavn», «Orkstad» og «Njardarvik» ble lagt fram. Dr. Richter fra Orkedalsøren foreslo «Orkangr», som etter en runde i herredstyret ble til «Orkanger». Det var 18 stemmer for «Orkanger», og 4 stemmer for «Orkang».
I slutten av 2013 ble det tatt initiativ for at Orkdal skulle få bystatus. Saken ble tatt opp i kommunestyret allerede i januar 2014 etter sterk debatt om hvorvidt Orkdal skulle bli en bykommune eller om kun administrasjonssenteret Orkanger skulle få bystatus. Det ble 29. mai avgjort i kommunestyret at Orkanger blir by fra og med 1. juli 2014.

Samferdsel

Jernbanestrekningen Thamshavnbanen går mellom Orkanger og Løkken Verk i Meldal. Jernbanen fraktet tidligere malm fra gruva på Løkken Verk, men brukes nå kun som museumsjernbane.
Orkanger ligger 42 kilometer sørvest for Trondheim. Reisetiden mellom de to stedene ble redusert da det 30. juni 2005 ble åpnet en ny strekning av europavei 39. Den nye vegen er motortrafikkvei, og erstatter en trafikkfarlig og svingete vegstrekning langs Børsaberga.

Skoler

I Orkanger sentrum ligger grunnskolen, delt opp i Orkanger barneskole (1.-7. trinn) og Orkanger ungdomsskole (8.-10. trinn).
Den første skolen på Orkanger ble startet i 1828. Etter flytting ble en ny skole bygd ferdig i 1877. Elevantallet økte, og det ble behov for nytt skolebygg. Dette kom i 1901. Siden dette ble ei tid med industrialisering og mye utbygging på Orkanger, økte antall elever til 350, og det var klart at et nytt, stort skolebygg var nødvendig. Dagens Orkanger Barneskole ble ferdigbygd i 1939. Den ble påbygd to ganger senere, da i 1986 og 1996. 
Orkanger ungdomsskole startet opprinnelig som realskole i 1955, fra 1969 ble det en ungdomsskole. Nye Orkanger ungdomsskole stod ferdig i 2005.
Orkdal vidaregåande skole er en videregående skole sør for Orkanger sentrum. Skolen ligger der Follo gård tidligere lå, og flere av bygningene står fortsatt igjen og er i dag fullt utnyttet til lærlingsformål. Skolen blir kalt for "Follo".
Follo ble etablert i 1923 som landsgymnas, og har i dag ca. 500 elever.

Kultur

Orkangersangen er bysangen til Orkanger.

Næringsliv

Orkanger er av de viktigste industriknutepunktene i Midt-Norge. Industrien ligger hovedsakelig i området Grønøra, like vest for elvemunningen til elva Orkla. De største industribedriftene på stedet er Technip Offshore Norge AS, Reinertsen, Washington Mills og smelteverket Elkem Thamshavn AS.
Det var sponplatefabrikk på Orkanger fra 1959 til 1976.
Celekoksib

Celekoksib (celecoxib) er et ikkesteroid antiinflammatorisk middel, nærmere bestemt en COX-2-hemmer (koksib). Medikamentet er mest kjent under merkenavnet Celebra. Celekoksib ble sluppet på det norske markedet i 2000.
Skammens mur

Skammens mur (tysk: Schandmauer) var en dysfemisme som ble brukt av Berlins senat, dvs. den daværende regjeringen i Vest-Berlin, om Berlinmuren. Betegnelsen ble første gang brukt av Willy Brandt, og var i offisiell bruk til slutten av 1960-tallet.
Uttrykket uttrykker Vest-Berlins sterkt avvisende holdning til grensebefestningene bygget av kommunistregimet, og står i motsetning til den offisielle betegnelsen brukt av DDR: «Den antifascistiske beskyttelsesmuren».
Blindgatene som oppstod i Vest-Berlin som følge av byggingen av Berlinmuren ble ofte utstyrt med skilt hvor det sto «forårsaket av skammens mur» (verursacht durch die Schandmauer). Minnetavler for murofre fra denne tiden hadde også slike formuleringer.
Betegnelsen «skammens mur» var også i omfattende bruk blant befolkningen i Vest-Berlin og Vest-Tyskland. Med avspenningspolitikken på 1970-tallet gikk uttrykket gradvis ut av bruk.
Uttrykket ble også tatt i bruk utenfor Tyskland. En forsideartikkel i Time Magazine i 1962 brukte uttrykket Wall of Shame. 14. januar 1963 brukte USAs president John F. Kennedy betegnelsen i sin årlige tale om rikets tilstand (State of the Union Address).
På 2000-tallet har uttrykket «skammens mur» av noen blitt tatt i bruk om Israels mur på Vestbredden.
Barentsburg kullkraftverk

Barentsburg kullkraftverk er et kullkraftverk etablert i 1974, sør i tettstedet Barentsburg ved Grønfjorden på Svalbard. Eier og operatør er Trust Arktikugol. Effekten er ca 7,5 MW.
I nyere tid har kraftverket i Barentsburg fått nye brennere og utstyr fra polske leverandører. Dette har redusert den lokale forurensingen betraktelig. Det er også et backup-anlegg med dieseldrift. Kraftverket ble startet opp i 1974. Det står oppført ved Arktikugol's egen kullhavn sør i tettstedet Barentsburg. I perioden 2008-10, da gruven i Barentsburg var stengt, måtte kraftverket få tilført kull utenfra gjennom import.
Barentsburg kullkraftverk er eneleverandør av elektrisk kraft og fjernvarme til bosettingen i Barentsburg.
Trust Arktikugol opprettet et 5 MW kullkraftverk i Pyramiden i 1968, og et 7,5 MW kraftverk i Barentsburg i 1974. Bare Barentsburg-verket er i drift siden 1998.

Forurensing

Sammen med kraftverket i Longyearbyen slipper øyas kullkraftverk ut 200.000 tonn CO2 årlig. Det er om lag halvparten av de om lag 450.000 tonn CO2 som slippes ut årlig på og rundt øygruppen. På hele øygruppen slippes det dessuten ut 1.250 tonn SO2 årlig hvor kraftverkene står for drøye 90 prosent, og begge typer utslipp er økende. Sommeren 2012 ble det antatt at kraftverket i Barentsburg slapp ut mer SO2 (Svoveldioksid) enn utslippstillatelsen fra KLIF tillot.
Kraftverket får kull fra den lokale Barentsburg gruve, og kraftverket bruker 30-45.000 tonn årlig eller nesten alt det lokalt produserte kullet, som utgjør mindre 50-100.000 tonn årlig. Kraftverket bruker 50-60% av alt kull som anvendes i kraftproduksjon på øygruppen, mens Longyearbyen-verket bruker de resterende 25 - 28.000 tonn kull årlig. Kraftverkene i Svea og Ny-Ålesund er fyrt med diesel.
Kullet som brukes i Barentsburg er svært svovel-holdig, og har derfor i mange år hatt stor forurensing. Det antas at Barentsburg-kraftverket er atskillig mindre energieffektivt enn kraftverket i Longyearbyen. Av denne grunn krevde Norge rensing av utslippene i 2010. Kraftverket og kulldriften forøvrig gir også en del lokal forurensing i form av tungmetaller. En studie fra 1993 viste at det særlig var økt konsentrasjon av svovel og andre tungmetaller. En komparativ sammenlikning av tungmetallene ved Barentsburg-kraftverket, i det nedlagte kullsamfunnet Coles Bay, og andre steder uten kulldrift, viste høyere konsentrasjoner i Barentsburg og Coles Bay, både i henlagt skrot og søppel og i moser og lav.
Lake Catherine gasskraftverk

Lake Catherine gasskraftverk er et varmekraftverk i Hot Spring County i Arkansas, USA. Anlegget har en installert produksjonskapasitet på 752 MW, fordelt på 4 turbiner. Operatør er energiselskapet Entergy Arkansas Co Ltd. 
Kraftverket stod ferdig utbygd i 1953, med utvidelser i 1970. Brenselkilden er naturgass, subsidiært fyringsolje.
Nordøst-Asia

Nordøst-Asia viser til en del av Øst-Asia, som omfatter det nordøstre Asia.

Definisjon

Den eksakte definisjonen varierer, som oftest avhengig av i hvilken sammenheng begrepet benyttes.
Geopolitisk definerer Council on Foreign Relations Nordøst-Asia som Japan, Nord-Korea og Sør-Korea. Folkerepublikken Kina og Russland inkluderes ofte i geopolitiske diskusjoner som involverer statenes interesser i området. Det samme gjelder for de nærliggende havområdene, som Japanhavet, Gulehavet og noen ganger Østkinahavet og Okhotskhavet. Kina inkluderes i området i de aller fleste tilfellene. Med en slik definisjon blir Nordøst-Asia; Kina, Japan og de to koreanske statene.
Biogeografisk er definisjonen knyttet til området Japan, Koreahalvøya, Nordøst-Kina og Russlands fjerne østen mellom Bajkalsjøen og Stillehavet.
Simavik

Simavik er ei grend i Tromsø kommune. Den ligger på Ringvassøya, på nordsida av Kvalsundet, 2,5 kilometer fra Kvalsundtunnelen. Fylkesvei 66 passerer gjennom bygda. Til Tromsø sentrum er det 28 km i kjørelengde. Den 7,8 km lange Simavikelva renner gjennom dalen.
Før 1919 var det en gammel svensksamisk sommerboplass på stedet. Navnet kommer av slektsnavnet Simma.
Heckler & Koch MP5

Historie

Opprinnelig het våpenet HK54 og fikk navnet MP5 etter at den tyske hæren tok det i bruk som «Maschinenpistole 5» i 1966. Det har siden blitt tatt i bruk av en rekke lands militær- og politistyrker.

I norsk tjeneste

I det norske forsvaret ble MP5 tatt i bruk på 80-tallet.Våpenet erstattet MP40, som hadde blitt beslaglagt fra tyske okkupasjonstropper etter krigen. Forsvaret startet utfasingen til fordel for MP7 i 2008, men MP5 benyttes fortsatt av heimevernet. 
Politiet erstattet sine M1 karabinere (SLK) med MP5 på begynnelsen av 90-tallet. MP5 er fortsatt i bruk i politiet.
Hughes H-1 Racer

Konstruksjon og utvikling

Under arbeidet med sin film Luftens dæmoner, ansatte Howard Hughes Glenn Odekirk til å vedlikeholde en flåte på over 100 fly som ble brukt i produksjonen. De to mennene delte en felles interesse i luftfart og klekket ut en plan for å bygge et fly som kunne sette rekorder. Flyet fikk mange navn, men ble mest kjent som H-1. Det var den første flymodell bygget av Hughes Aircraft Company.
Konstruksjonsstudier startet i 1934, med en krevende, stor skalamodell (over to meter lang), som ble testet i California Institute of Technologys vindtunnel, som avslørte et hastighetspotensial på 587 km/t.

Tekniske detaljer

Effektivisering var et avgjørende kriterium som førte til «et av de reneste og mest elegante fly som noensinne var bygget». Mange banebrytende teknologier ble utviklet i løpet av byggeprosessen, inkludert spesialisert verktøy for popnagler som etterlot aluminiumshuden helt glatt. H-1 hadde også opptrekkbart understell for ytterligere å øke hastigheten, inkludert en fullt opptrekkbart, hydraulisk betjent halehjulski. Det var utstyrt med en Pratt & Whitney R-1535 to-radet 14-sylindret stjernemotor som opprinnelig var vurdert til å yte 700 hk, men som var trimmet til å yte 1 000 hestekrefter. 
.
På grunn av de to forskjellige roller som man så for seg for racerflyet, ble to sett med vinger levert, et sett med kort vingespenn for konkurranse og et sett med lange vinger for cross country.

Museale fly

Den originale H-1 Racer ble donert til Smithsonian Institution i 1975 og står på utstilling i National Air and Space Museum.

Kopier

Jim Wright fra Cottage Grove, Oregon bygde en kopi i full skala av H-1 og han fløy det for første gang i 2002. Hans replika var så nær den opprinnelige at FAA ga det serienummer 2 av modellen. Hans prestasjon i å gjenskape flyet ble omtalt i praktisk talt alle kjente luftfartsmagasin på den tiden.
Den 4. august 2003 avduket Wright sin kopi flyet på 2003 AirVenture i Oshkosh, Wisconsin. På vei hjem til Oregon, tanket han flyet i Gillette, Wyoming. Wright møtte kort lokale journalister og sa at flyet hadde hatt propell og gear problemer. En time etter han tok av, styrtet flyet like nord for Old Faithful Geyser i Yellowstone nasjonalpark. Wright omkom. Flyet var opprinnelig planlagt å bli brukt i filmen The Aviator, men det var helt ødelagt.[./Hughes_H-1_Racer#cite_note-15 [N 2]]{{#tag:ref|Witnesses on the ground testify that Mr. Wright turned the aircraft away from park visitors and into a small bluff in an apparent attempt to spare those on the ground. Den offisielle ulykkesrapport beskrev i detaljer feil på motvekten på den uregulerbare propeller. Den 17. desember 2003 ble Cottage Grove State Airport innviet som Jim Wright Field.
Per 2011 var en annen H-1 kopi blitt bygget i San Diego Air & Space Museum.
Berkhamsted

Opprinnelse til byens navn

De eldste nedtegnede stavelsene av byens navn er fra 900-tallet med angelsaksiske Beorhðanstædæ. Dens etymologi er ikke like sikker. Første del har enten sin opprinnelse i det keltiske ordet Bearroc, i betydningen «sted på en høyde»; eller, det kan ha sin opprinnelse fra det angelsaksiske ordet beorg, i betydningen «høyde, ås», eller berc / beorc, i betydningen «bjørk». Den siste delen er derimot langt sikrere, hamsted, avledet fra det angelsaksiske ordet for engelske homestead, «bondegård, småbruk». Byen kan således forstås som enten «gårdsbruket på åsen», eller «gårdsbruket blant bjørketrærne».
Lokalhistorikeren Percy Birtchnell har identifisert over 50 forskjellige stavinger og epiteter for byens navn siden det ble omtalt i Domesday Book; dagens navn ble akseptert i 1937. Blant de ulike stavingene finnes «Berkstead», «Berkampsted», «Berkhampstead», «Muche Barkhamstede», «Berkhamsted Magna», «Great Berkhamsteed» og «Berkhamstead». Byens lokale tilnavn er «Berko».

Historie

Berkhamsted var stedet hvor Normannernes invasjon av England i 1066 stoppet opp, og overtagelsen av landet gikk over i en ny fase. Etter å ha beseiret og drept Harald II ledet Vilhelm Erobreren sin hær rundt London. Han krysset Themsen ved Wallingford og gikk mot Berkhamstead. Edgar Atheling underkastet seg og tilbød Vilhelm den engelske kronen. Hertugen ønsket ikke dette, han ville heller ha nøklene til London og så ta imot kronen der.
Berkhamsted Castle ble gjenoppbygget i 1080-årene, og var et yndet tilholdssted for normanner- og Plantagenetmonarker. Det var et kongelig slott inntil 1495, da det ble forlatt. Mye av steinen ble plyndret til byggingen av hus i byen og det nå ødelagte Berkhamstead Place, men jordvoller, vollgraver og rester av murene er synlige og er byens viktigste turistattraksjon. Ifølge lokalbefolkningen er Berkhamstead Englands virkelige hovedstad, en legende som nok henger sammen med angelsaksernes overgivelse der i 1066 og se senere kongene som bodde der i deler av sin regjeringstid.
Byen har det som antas å være Englands eldste butikk som er i drift. Den er datert med dendrokronologi til mellom 1277 og 1297, og tilhørte opprinnelig antagelig en juveler eller gullsmed. Den ligger på 173 High Street, og var pr. 2006 kontor for en eiendomsmegler.
Grand Junction-kanalen nådde Berkhamsted i 1798. Byen var hjemstedet til den tredje hertugen av Bridgewater, som var en av de sentrale personene bak det britiske kanalsystemet. Elven Bulbourne renner også ved byen.
Grosse Pointe Woods

Geografi

Ifølge United States Census Bureau, har byen et totalt areal på 8.4 km². Den er den eneste av de fem Grosse Pointe stedene uten kystlinje til St. Clairsjøen, selv om byen eier en park i nabobyen St. Clair Shores som ligger ved sjøen.
Smygkasino

Regler

Når en legger ut et kort må en ta inn kort hvis tallkombinasjonene av kortene tilsier det. En har fremdeles lov å bygge slik som i vanlig Kasino.

Taktikk

Smyg gir mer rom for taktikk enn vanlig Kasino, og er således litt mer komplisert. Det vil ofte være gunstig å ta kort og stikk for å unngå å måtte ta andre stikk senere som gir mer poeng. En kan også legge ut kort for å prøve å gjøre det slik at alle tallkombinasjoner ligger i bordet, og at en dermed tvinger motspilleren til å ta kort. Hvis en spiller har bygget til noe (Dame), kan en også legge ut kort som passer, slik at spilleren må ta flere kort (som blir Dame) i tillegg til bygget.
French Open 1999

French Open 1999 ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Andre Agassi beseiret Andrei Medvedev i singlefinalen for herrer og Steffi Graf vant over Martina Hingis i damefinalen.